Itaalia vanad asukad nimetasid ilveseid leopardideks. Läbi saksa keele tulid eesti kirjaallikatesse "põhjamaa leopard" ja "põhjamaa panter". Idanaabrid ei salga, et Pihkva vapil oli vanasti ilves, kuid aastate jooksul kasvas talle leopardi saba. Eksootiline loom vapil nägi soliidsem välja. Pealegi moonutas keskaja joonistamisstiil loomi aina kellekski teiseks. J. Heveliuse atlases "Prodromus Astromiae" (1690) joonistati ilvesele pikk saba. Karvu ega vurre sel ilvesel pole, nägu on lamba oma, kõrvad siiski pisut teravatipulised. 16. sajandi Inglismaal joonistatud ilvesed on küll lühisabalised, kuid kõrvad on neil ümmargused, nagu lõvidel, ja ilma tuttideta, vurrud on väga pikad ja esijalad on palju pikemad kui tagajalad. Aga "Quest for Glory II: Trial by Fire" arvutimängu lõvid näevad ilveste moodi välja.